hotchpotch/miracl-hf-unified huggingface dataset:
ট্রিপল এইচ
পল মাইকেল লেভেসকিউ (জন্ম জুলাই ২৭, ১৯৬৯), বেশি পরিচিত রিং নাম ট্রিপল এইচ হিসেবে (পূর্ণরূপ Hunter Hearst Helmsley), একজন আমেরিকান পেশাদারি কুস্তিগির, কর্পোরেট নির্বাহী, এবং অভিনেতা।তিনি ডাব্লিউডাব্লিউই এর ট্যালেন্ট নির্বাহী সহ সভাপতি, লাইভ ইভেন্টস এবং ক্রিয়েটিভ আর এনএক্সটির প্রতিষ্ঠাতা এবং জেষ্ঠ্য প্রোযোজক।
তিনি ম্যাকম্যান পরিবার এ বিবাহ করেছেন, যারা ডাব্লিউডাব্লিউই এর মালিক। কর্পোরেট কাজের সাথে ট্রিপল এইচ ডাব্লিউডাব্লিউই টেলিভিশনে কর্তৃপক্ষ ব্যক্তি এবং কুস্তিগির হিসেবে তিনি বর্তমানে পূর্বের মত নিয়মিত উপস্থিত থাকেন না। সর্বশেষ তিনি "ডব্লিউডব্লিউই সুপার শো ডাউন অস্ট্রেলিয়া" - তে "দি আন্ডারটেকার" - এর বিপরীতে খেলেছেন।
১৯৮৭ সালে হাই স্কুল থেকে স্নাতকের পর কিছু বডিবিল্ডিং প্রতিযোগিতায় অংশগ্রহণ করেন। ১৯৯২ সালে "টেরা রাইজিং" রিং নামে তিনি ইন্টারন্যাশনাল রেসলিং ফেডারেশনে পেশাদারি কুস্তি কর্মজীবন শুরু করেন এবং এখানে তিনি তার প্রথম চ্যাম্পিয়নশীপ জয় লাভ করে, আইডাব্লিউএফ ওয়ার্ল্ড হেভিওয়েট চ্যাম্পিয়নশীপ। তিনি ১৯৯৪ সালেওয়ার্ল্ড চ্যাম্পিয়নশীপ রেসলিং (WCW) এ যোগদান করেন ১৯৯৫ সালে, লেভেসকিউ ওয়ার্ল্ড রেসলিং ফেডারেশনে (ডাব্লিউডাব্লিউএফ, বর্তমানের ডাব্লিউডাব্লিউই) স্থান্তর হন, সেখানে তার রিং নাম হয় Hunter Hearst Helmsley এবং পরে সংক্ষেপে রাখা হয় ট্রিপল এইচ। ট্রিপল এইচ একজন ভীষণ শক্তিশালী রেসলার। রেসলিংয়ে তিনি বেশ বাজে একজন মানুষ। তিনি তার প্রতিপক্ষকে হ্যামার দিয়ে আঘাত করে থাকেন। রেসলিংয়ে তিনি হঠাৎ কোনো ব্যক্তির সঙ্গে শত্রুতা করে বসেন। কেননা তিনি খুব ভালো করেই বোঝেন কোনটি ব্যবসার জন্য সর্বোত্তম। "I always do what's best for business (আই অলওয়েজ ডু হোয়াটস বেস্ট ফর বিজনেস)" তার অন্যতম একটি উক্তি। তবে রেসলিংয়ে তিনি যত বাজে কিছুই করুক না কেন, বাস্তবে তিনি খুবই ভালো মনের একজন মানুষ। তিনি বাচ্চাদের খুবই ভালোবাসেন এবং শারীরিক ভাবে অক্ষম ও বিকলাঙ্গ বাচ্চাদের জন্য তিনি ব্যাপক উন্নয়নমূলক কাজ করে যাচ্ছেন। তিনি ডব্লিউডব্লিউই থেকে আয় হওয়া ৪০% অর্থ বিভিন্ন চ্যারিটি, বৃদ্ধাশ্রম, প্রতিবন্ধী শিশুদের দিয়ে থাকেন।
উত্তরের খেপ
উত্তরের খেপ বাংলাদেশের খ্যাতনামা ঔপন্যাসিক শওকত আলী রচিত একটি বাংলা ভাষার উপন্যাস। উপন্যাসটি ১৯৯২ সালে প্রকাশিত হয়। ১৯০ পৃষ্ঠায় রচিত উপন্যাসটিতে ঔপন্যাসিক গ্রামীণ বাস্তবতাকে ফুটিয়ে তুলেছেন। এ উপন্যাসের জন্য শওকত আলী দ্বিতীয় বারের মত ফিলিপস সাহিত্য পুরস্কার পান।
হায়দারের বাবা একজন ট্রাক ড্রাইভার ও মা জাতিতে বিহারি। তার সাথে বিয়ে হয় এক ধনীর নাতনী মরিয়মের। কিন্তু কিছু দিন আবার মরিয়মের বিয়ে হয় এক লম্পটের সাথে। এক সময় মিঠু নামের আরেক চরিত্রের উপস্থিতি প্রানবন্ত করে তুলে পুরো গল্পকে।
"উত্তরের খেপ" চলচ্চিত্রটি ২০০০ সালে মুক্তি পায়। ছায়াছবিটি পরিচালনা করেছেন চলচ্চিত্র পরিচালক শাহজাহান চৌধুরী। এতে শ্রেষ্ঠাংশে অভিনয় করেন চম্পা, মান্না, আনোয়ারা, খলিল উল্লাহ খান প্রমুখ।
প্রদোষে প্রাকৃতজন
প্রদোষে প্রাকৃতজন বাংলাদেশের স্বনামধন্য ঔপন্যাসিক শওকত আলী রচিত একটি বাংলা ভাষার ঐতিহাসিক উপন্যাস। উপন্যাসটি ১৯৮৪ সালে প্রথম প্রকাশিত হয় দি ইউনিভার্সিটি প্রেস লিমিটেড থেকে। ১৯৮৩ সালে সাপ্তাহিক বিচিত্রার ঈদ সংখ্যায় "প্রদোষে প্রাকৃতজন" প্রকাশিত হয়েছিল এবং ১৯৮৪ সালে প্রকাশিত হয়েছিল "দুষ্কালের দিবানিশি"। ১৯৮৪ সালেই প্রকাশনা সংস্থা ইউপিএল দুখন্ড একত্রিত করে "প্রদোষে প্রাকৃতজন" নামে প্রকাশ করে। তুর্কিদের আক্রমণ ও সেন রাজাদের সময়য়ে বঙ্গদেশের প্রাকৃতজনদের কাহিনী বর্ণিত হয়েছে এ উপন্যাসে।
সেন রাজাদের রাজত্বকালে দেশের সাধারণ জনগণ সামন্ত মহাসামন্তদের অত্যাচারে অতিষ্ঠ। তাদের অত্যাচারের প্রতিবাদ করে কখনো অন্ত্যজ হিন্দুরা, কখনো বৌদ্ধ ভিক্ষুরা। সে সময়কালে কয়েকজন প্রাকৃতজনের জীবন-সংগ্রামের গল্প প্রদোষে প্রাকৃতজন। আত্রেয়ী নদী তীরের মৃৎশিল্পী শ্যামাঙ্গ জানে না কেন তার গুরু বসুদেব তার প্রতি রাগান্বিত। মায়াবতী চায় তার স্বামীকে তার বাহুডোরে আগলে রাখতে কিন্তু কোন টানে সে ছুটে যায় মিত্রানন্দের কাছে। স্বামী পরিত্যক্তা লীলাবতী কি ফিরে পাবে স্বামী অভিমন্যু দাসকে। কিংবা অন্ত্যজ হিন্দুরা বা বৌদ্ধ ভিক্ষুরা কি পারবে সামন্ত মহাসামন্তদের অত্যাচার থেকে দেশকে বাঁচাতে।
প্রথম শহীদ স্মৃতিস্তম্ভ
প্রথম শহীদ স্মৃতিস্তম্ভ বা প্রথম শহীদ মিনার ঢাকায় মাতৃভাষা প্রতিষ্ঠার দাবিতে আন্দোলন করতে গিয়ে পুলিশের গুলিতে নিহত শহীদদের স্মৃতি রক্ষার জন্য নির্মিত প্রথম স্মৃতি স্তম্ভ। ১৯৫২ সালের ২১ ফেব্রুয়ারি সন্ধ্যায় রাজশাহী কলেজ মুসলিম হোস্টেলের এফ ব্লকের সামনে নির্মিত এই স্মৃতিস্তম্ভটি ২২ ফেব্রুয়ারি পুলিশ প্রশাসন দ্বারা ভেঙে ফেলা হয়।
১৯৫২ সালের ২১ ফেব্রুয়ারি সন্ধ্যায় রাজশাহী কলেজের মুসলিম হোস্টেলের একটি কক্ষে এক সভা অনুষ্ঠিত হয়। সেই সভা থেকে সিদ্ধান্ত গ্রহণ করা হয় যে শহীদদের স্মরণে হোস্টেল প্রাঙ্গণে একটি স্মৃতিস্তম্ভ তৈরি করা হবে। বৈঠকে রাজশাহী মেডিক্যাল স্কুলের এস.এম.এ গাফ্ফারকে সভাপতি এবং রাজশাহী কলেজের হাবিবুর রহমান ও গোলাম আরিফ টিপুকে যুগ্ম-সম্পাদক করে ছাত্রসংগ্রাম পরিষদ গঠিত হয়। পরিষদের সিদ্ধান্তে ওই রাতেই ছাত্ররা রাজশাহী কলেজ হোস্টেল প্রাঙ্গনে ইট, কাঁদামাটি ও বাঁশ দিয়ে ‘শহীদ স্মৃতিস্তম্ভ’ তৈরী করে। রাজশাহী কলেজ হোস্টেলের জনাদশেকের সঙ্গে আরও জনাদশেক মিলে রাত সাড়ে ৯টায় শুরু হলো শহীদ স্মৃতিস্তম্ভ নির্মাণ কাজ। অদক্ষ হাতে রাত ১২টায় নির্মাণ হলো দেশের প্রথম শহীদ মিনার। এর গায়ে লেখা হলো 'শহীদ স্মৃতিস্তম্ভ'। পরদিন ২২ ফেব্রয়ারি সকালে ফুলের শ্রদ্ধা নিবেদনের মাধ্যমে ওই শহীদ স্মৃতি স্তম্ভের আনুষ্ঠানিক উদ্বোধন করা হয়। অবশ্য কয়েক ঘণ্টা পরই তৎকালীন পাকিস্তান সরকারের পুলিশ সেটি ভেঙ্গে দেয়।
রাজশাহী কলেজ কর্তৃপক্ষের উদ্যোগে মুসলিম হোস্টেলের গেটের কাছে ২০০৯ সালে শহীদ স্মৃতিস্তম্ভ তৈরির সেই স্থানটিতে একটি ফলক নির্মাণ করা হয়। ফলকটি উন্মোচন করেন তৎকালীন মেয়র এবং জাতীয় নেতা এ. এইচ. এম. কামারুজ্জামান হেনার ছেলে এ. এইচ. এম. খায়রুজ্জামান লিটন। রাজশাহী সিটি কর্পোরেশন এর উদ্যগে এই স্থানটিতে ৫০ লক্ষ টাকা ব্যায়ে একটি স্থায়ী শহীদ মিনার তৈরির উদ্যোগ নেয়া হয়েছে ২০১৫ সালে।
রাজশাহী মহিলা পলিটেকনিক ইন্সটিটিউট
রাজশাহী মহিলা পলিটেকনিক ইন্সটিটিউট (ইংরেজী: Rajshahi Mohila Polytechinic Institute) উত্তর বঙ্গের এক মাত্র মহিলা পলিটেকনিক ইন্সটিটিউট। শিক্ষা নগরী রাজশাহী নওদাপাড়া বাইপাস রোডে অবস্থিত রাজশাহী মহিলা পলিটেকনিক ইন্সটিটিউট একটি সরকারী শিক্ষা প্রতিষ্ঠান।
রাজশাহী মহিলা পলিটেকনিক ইন্সটিটিউট ২০০৩ সালে প্রতিষ্ঠিত হয় এবং ২০০৫-২০০৬ শিক্ষাবর্ষ থেকে ৪ টি বিভাগে মোট ১৫২ জন শিক্ষার্থী নিয়ে শিক্ষা কার্যক্রম শুরু করে।
এটি রাজশাহী শহর থেকে মাত্র ২ কিলোমিটার দূরে নওদাপাড়া বাইপাস রোডে অবস্থিত।
প্রতিষ্ঠানটিতে ১টি ৪তলা বিশিষ্ট একাডেমিক ভবন এবং একটি ৩ তলা বিশিষ্ট ওয়ার্কশপ ভবন আছে। প্রায় ১৫০০ বই সংবলিত এক্টি লাইব্রেরি আছে। ৪তলা বিশিষ্ট একটি ছাত্রীনিবাস আছে যেখানে ১০০ জন ছাত্রী থাকতে পারে। ২০ জন শিক্ষক এবং ৪৫ জন স্টাফের মাধ্যমে একাডেমিক ও প্রশাসনিক কাজ পরিচালনা করা হয়।
প্রতি বিভাগে ৬০ জন করে মোট ৩০০ টি আসন বিদ্যমান । দুই শিফট এ মোট আসন সংখ্যা ৬০০ টি।
পঞ্চম মুরাদ
পঞ্চম মুরাদ () (২১ সেপ্টেম্বর ১৮৪০ – ২৯ আগস্ট ১৯০৪) ছিলেন ৩৩তম উসমানীয় সুলতান। ১৮৭৬ সালের ৩০ মে থেকে ৩১ আগস্ট তিনি ক্ষমতায় ছিলেন।
তিনি কনস্টান্টিনোপলের চিরাগান প্রাসাদে জন্মগ্রহণ করেছেন। সুলতান প্রথম আবদুল মজিদ ছিলেন তার বাবা এবং সিরকাসিয়ান বংশোদ্ভূত শেভকেফজা সুলতান ছিলেন তার মা।
মুরাদের চাচা প্রথম আবদুল আজিজ ক্ষমতাচ্যুত হওয়ার পর তিনি সিংহাসনে বসেন। ৯৩ দিন শাসন করার পর মুরাদ ক্ষমতাচ্যুত হন।
মুরাদ ১৯০৪ সালের ২৯ আগস্ট কনস্টান্টিনোপলের চিরাগান প্রাসাদে ইন্তেকাল করেন। ৩০ আগস্ট তাকে দাফন করা হয়।
মুরাদ নয়বার বিয়ে করেছেন। তার সাতজন সন্তান ছিল। তার স্ত্রী ও সন্তানরা হলেন:
কাঁটালাল বাটনা
কাঁটালাল বাটনা (বৈজ্ঞানিক নাম:Castanopsis armata) হচ্ছে Fagaceae পরিবারের একটি উদ্ভিদ প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
তেজবহুল
তেজবহুল (বৈজ্ঞানিক নাম:"Cinnamomum iners") হচ্ছে Lauraceae পরিবারের একটি সপুষ্পক উদ্ভিদ প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এর পাতাগুলি অর্ধবৃত্তাকার হয়, দৈর্ঘ্য ১২০ থেকে ৩৫০ মিমি এবং ৬০ থেকে ৮৫ মিমি প্রশস্ত।
এই গাছ শ্রীলংকা, ভারত, বাংলাদেশ, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া, ইন্দোনেশিয়া, ফিলিপাইন এবং দক্ষিণ চীন ও দক্ষিণ-পূর্ব তিব্বত দেশেসমুহে জন্মায়।
বাংলাদেশের পর্বতসমূহের তালিকা
বাংলাদেশ নিম্নভূমির দেশ। বাংলাদেশে শুধুমাত্র দক্ষিণ পূর্বে চট্টগ্রামে পাহাড়, উত্তর পূর্বে সিলেটে নিচু পাহাড় এবং উত্তর ও উত্তর-পশ্চিমে কিছু উচ্চভূমি আছে। নিচে বাংলাদেশের ৩০০০ ফুটের উপরের পাহাড় চূড়াসমূহের একটা তালিকা দেওয়া হলো।
এম.এস. ধোনি: দ্য আনটোল্ড স্টোরি
এম.এস. ধোনি: দ্য আনটোল্ড স্টোরি () হল নিরাজ পাণ্ডে পরিচালিত একটি বলিউডের জীবনী মূলক চলচ্চিত্র। চলচ্চিত্রটি যৌথভাবে প্রযোজনা করেছে র্হৃতি স্পোর্টস ম্যানেজমেন্ট, ইন্সপ্রাইড এন্টারটেইনমেন্ট এবং আদর্শ টেলিমিডিয়া। চলচ্চিত্রটি নির্মিত হয়েছে ক্রিকেট এবং ভারতীয় জাতীয় ক্রিকেট দলের বর্তমান অধিনায়ক মহেন্দ্র সিং ধোনির জীবনীর উপর ভিত্তি করে। সুশান্ত সিং রাজপুত চলচ্চিত্রের প্রধান চরিত্র ধোনির ভূমিকায় অভিনয় করেন। এছাড়াও পার্শ্ব চরিত্রে অভিনয় করেছেন কিরারা আদভানি, হ্যারি তেঙ্গরি, অনুপম খের, রাজেশ শর্মা এবং ভূমিকা চাওলা। চলচ্চিত্রটি ৩০ সেপ্টেম্বর ২০১৬ সালে মুক্তি পেয়েছে। ২০১৬ সালের ১৫ মার্চ আইসিসি টুয়েন্টি২০ বিশ্বকাপের উদ্বোধনের দিন প্রদর্শনীর জন্য একটি অংশ মুক্তি পেয়েছিল।
ফিগার স্কেটিং
ফিগার স্কেটিং হল এক প্রকার ক্রীড়া ও কার্যকলাপ যা এককভাবে, দ্বৈত ও দলগতভাবে ফিগার স্কেট (একপ্রকার জুতা) দিয়ে বরফের উপর খেলা হয়। এটি প্রথম শীতকালীন ক্রীড়া হিসাবে ১৯০৮ অলিম্পিকে সংযুক্ত করা হয়েছিল। অলিম্পিক গেমসে ফিগার স্কেটিং চারটি বিভাগে, পুরুষদের একক, মহিলাদের একক, জোড়া এবং আইস ড্যান্সিংয়ে প্রতিযোগিতা হয়। অলিম্পিক গেমসের বাইরে আরও যে দুটি বিভাগে প্রতিযোগিতা হয়, তা হল : সাইক্রোনাইজট (সমলয়) স্কেটিং ও ফোর স্কেটিং।
ফিগার স্কেটার্সগন স্থানীয়, জাতীয়, আঞ্চলিক ও আন্তর্জাতিক পর্যায়ে প্রাথমিক লেভেল থেকে সিনিয়র লেভেল (অলিম্পিক গেমস) পর্যন্ত বিভিন্ন প্রতিযোগিতায় প্রতিদ্বন্দ্বিতা করে থাকে। আন্তর্জাতিক স্কেটিং ইউনিয়ন (আইএসইউ) আন্তর্জাতিক পর্যায়ে ফিগার স্কেটিং তত্তাবধান ও প্রতিযোগিতার আয়োজন করে। তার মধ্যে শীতকালীন অলিম্পিক, ও
ওয়ার্ল্ড চ্যাম্পিয়নশিপ, ওয়ার্ল্ড জুনিয়র চ্যাম্পিয়নশিপ, ইউরোপিয়ান চ্যাম্পিয়নশিপ, ফোর কন্টিনেন্টস চ্যাম্পিয়নশিপ এবং গ্রান্ড প্রিক্স সিরিজ (সিনিয়র ও জুনিয়র) অন্যতম প্রধান প্রতিযোগিতা।
ইয়ান চ্যাপেল
ইয়ান মাইকেল চ্যাপেল (; জন্ম: ২৬ সেপ্টেম্বর, ১৯৪৩) দক্ষিণ অস্ট্রেলিয়ার আনলি এলাকায় জন্মগ্রহণকারী সাবেক ও বিখ্যাত অস্ট্রেলীয় ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও বিশ্ব সিরিজ ক্রিকেট সংস্থায় কেন্দ্রীয় ভূমিকায় অবতীর্ণ হবার পূর্বে ১৯৭১ থেকে ১৯৭৫ মেয়াদে জাতীয় দলের অধিনায়কের দায়িত্বে ছিলেন। দলে তিনি মূলতঃ শীর্ষসারির ডানহাতি ব্যাটসম্যান ও ডানহাতি লেগ স্পিনাররূপে অংশ নেন। ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়া ও কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন চ্যাপেলি ডাকনামে পরিচিত ইয়ান চ্যাপেল।
বিখ্যাত ক্রিকেট পরিবারে জন্ম তাঁর। তাঁর দাদা ভিক রিচার্ডসন এবং ভাই গ্রেগ চ্যাপেলও জাতীয় দলের অধিনায়কের দায়িত্ব পালন করেছেন। এছাড়াও তাঁর আরেক ভাই ট্রেভর চ্যাপেল অস্ট্রেলিয়া দলের পক্ষে টেস্ট ও একদিনের আন্তর্জাতিকে অংশ নিয়েছিলেন।
ডানহাতি মাঝারিসারির ব্যাটসম্যান ও স্পিন বোলার হিসেবে আন্তর্জাতিক ক্রিকেটের সূচনালগ্নে তাঁকে বেশ ইতঃস্ততার মধ্যে পড়তে হয়। ভিক্টোরিয়ার বিপক্ষে সেঞ্চুরি হাঁকানোয় ডিসেম্বর, ১৯৬৪ সালে মেলবোর্নে অনুষ্ঠিত সফরকারী পাকিস্তানের বিপক্ষে অনুষ্ঠিত একমাত্র টেস্টে খেলার জন্য তাঁকে অস্ট্রেলিয়া দলে অন্তর্ভূক্ত করা হয়। খেলায় তিনি মাত্র ১১ রান করলেও চারটি ক্যাচ নিয়েছিলেন। কিন্তু ১৯৬৫-৬৬ মৌসুমের অ্যাশেজ সিরিজের চতুর্থ টেস্টের পূর্ব-পর্যন্ত দল থেকে বাদ পড়েন। চ্যাপেল তাঁর আক্রমণাত্মক ব্যাটিং ও স্লিপে চমকপ্রদ ফিল্ডিং করে সকলকে আশ্চর্যান্বিত করেন। এছাড়াও প্রতিশ্রুতিশীল লেগ স্পিনার হিসেবেও নিজের পরিচয় তুলে ধরেন। এ সকল কারণে দল নির্বাচকমণ্ডলী ও অধিনায়ক বব সিম্পসন তাঁকে অল-রাউন্ডার হিসেবে বিবেচনা করতে থাকেন। ঐ টেস্টে তিনি সাত নম্বরে ব্যাটিংয়ে নামেন ও আট-বলে গড়া ২৬ ওভার বোলিং করেন। কিন্তু ব্যাটিং অর্ডারে তিন নম্বরে নিয়ে আসার ফলে তিনি নিজের ছন্দ খুঁজে পান।
"চ্যাপেলি" ডাকনামে পরিচিত ইয়ান চ্যাপেল পরবর্তীকালে টেস্ট ক্রিকেটের ইতিহাসে অন্যতম সেরা অধিনায়কের মর্যাদা লাভ করেছিলেন। তাঁর অধিনায়কত্বকালীন ১৯৭০-এর দশকে অস্ট্রেলীয় ক্রিকেটে পেশাদারীত্ব আনয়ণে চালকের আসনে অধিষ্ঠিত ছিলেন।
স্লিপে দণ্ডায়মান থেকে টেস্ট ক্রিকেটের ইতিহাসে চতুর্থ ক্রিকেটার হিসেবে শতাধিক টেস্ট ক্যাচ নেন। ১৯৭৬ সালে রিচি বেনো'র ইন্টারন্যাশনাল ওয়ান্ডেরার্স দলকে নিয়ে দক্ষিণ আফ্রিকা সফর করেন, আত্মজীবনীমূলক গ্রন্থ 'চ্যাপেলি' প্রকাশ করেন।
১৯৮০ সালে ক্রিকেট থেকে অবসর নেন। এরপর ক্রীড়া সাংবাদিকতায় ব্যাপক সফলতা পান ও চ্যানেল নাইনে ক্রিকেট খেলায় ধারাভাষ্যকারের দায়িত্ব পালন করেন। অদ্যাবধি অস্ট্রেলীয় ক্রিকেটে দূর্দাণ্ড প্রতাপে রাজত্ব কায়েম করছেন তিনি। ২০০৬ সালে এক স্বাক্ষাৎকারে বিখ্যাত লেগ স্পিনার শেন ওয়ার্ন বলেছেন, চ্যাপেল তাঁর খেলোয়াড়ী জীবনে ব্যাপক ভূমিকা রেখেছেন।
১৯৬৮-৬৯ মৌসুমে বড় ধরণের রান সংগ্রহ ও রেকর্ডসংখ্যক ক্যাচ নেয়ায় তিনি বর্ষসেরা অস্ট্রেলীয় ক্রিকেটার পুরস্কার লাভ করেন। ১৯৭৫-৭৬ মৌসুমের শেফিল্ড শিল্ডে বর্ষসেরা খেলোয়াড়ের পুরস্কার লাভ করেন তিনি। ১৯৭৬ সালে উইজডেন কর্তৃক বর্ষসেরা পাঁচ ক্রিকেটারের একজনরূপে মনোনীত হন। ১৯৮৬ সালে স্পোর্ট অস্ট্রেলিয়া হল অব ফেমে অন্তর্ভূক্ত হন। এরপর ২০০০ সালে ফিকা ক্রিকেট হল অব ফেম ও ২০০৩ সালে অস্ট্রেলীয় ক্রিকেট হল অব ফেমে স্থান পান। ৯ জুলাই, ২০০৯ তারিখে পিটার মে ও টম গ্রেভেনি'র সাথে তাঁকে আইসিসি ক্রিকেট হল অব ফেমে অন্তর্ভূক্ত করা হয়। ব্যক্তিগত জীবনে তিনি দুইবার পাণিগ্রহণ করেন।
গ্রন্থসমূহ
অনলাইনভিত্তিক
চর্ম সংক্রান্ত জটিলতা
ডাক্তারী পরিভাষায় চর্ম সংক্রান্ত জটিলতা হচ্ছে এমন অবস্থা যখন শরীরের আচ্ছাদন তন্ত্র-যা মানবদেহকে আবৃত করে রাখে এবং যেখানে অন্তর্ভূক্ত রয়েছে ত্বক, চুল, নখ এবং সংশ্লিষ্ট পেশী এবং গ্রন্থিগুলো তাকে প্রভাবিত করে বা আক্রান্ত করে । এই তন্ত্রের প্রধান কাজ হচ্ছে বাইরের বিরূপ পরিবেশের বিরুদ্ধে একটি বাধা হিসেবে কাজ করা ।
শরীরের চামড়ার ওজন গড়ে ৪ কেজি (৮.৮ পাউণ্ড) হয়ে থাকে, যা প্রায় ২ বর্গ মিটার (প্রায় ২২ বর্গ ফুট) এলাকা জুড়ে থাকে, এবং তিনটি স্বতন্ত্র স্তর: বহিস্ত্বক, অন্তস্ত্বক, এবং ত্বকনিম্নস্থ কোষ সমন্বয়ে গঠিত ।
এপিডার্মিস হচ্ছে শরীরের ত্বকের সবচেয়ে উপরের স্তর, বিভিন্ন স্তর বিশিষ্ট একটি স্কোয়ামাস কোষ যুক্ত স্তর: যেখানে রয়েছে স্ট্রাটাম কর্নিয়াম, স্ট্রাটাম লুসিডাম, স্ট্রাটাম গ্রানিউলুসাম, স্ট্রাটাম স্পিনোসাম এবং স্ট্রাটাম ব্যাসালে ।
ডার্মিস হচ্ছে এপিডার্মিস এবং সাবকিউটেনিয়াস টিস্যু (ত্বকনিম্নস্থ কোষ) এর মধ্যবর্তী স্তর, যা দুটি বিভাগে গঠিত, পাপিলারি ডার্মিস এবং রেটিকিউলার ডার্মিস ।
সাবকিউটেনিয়াস টিস্যু হচ্ছে ডার্মিস এবং অন্তর্নিহিত ফ্যাসিয়ার মধ্যবর্তী চর্বির একটি স্তর ।
একটি বিস্তারিত তালিকা দেখার জন্য, চর্ম সংক্রান্ত জটিলতার তালিকা দেখুন ।
ত্বকের রোগ চামড়া সংক্রমণ এবং ত্বক নিওপ্লাজম (ত্বক ক্যান্সার সহ) অন্তর্ভুক্ত করে থাকে ।
১৫৭২ সালে, ইতালির জেরোনিমো মার্কিউরালি অব ফোরলি, ডি মরবিস কিউটানিস (অনুবাদ করা হয়েছে "ত্বকের রোগের উপর") রচনা করেন । এটি ত্বক সংক্রান্ত প্রথম বৈজ্ঞানিক রচনা হিসেবে গণ্য করা হয় ।
ত্বক এবং তার উপাঙ্গ গুলোর যথাযথ পরীক্ষা, পাশাপাশি শ্লেষ্মা ঝিল্লি পরীক্ষা, চর্ম সংক্রান্ত সমস্যায় ক্ষেত্রে একটি সঠিক রোগ নির্ণয়ের পদ্ধতি । এই অবস্থার চার্ম পৃষ্ঠ পরিবর্তনের সঙ্গে উপস্থিত অধিকাংশই আখ্যায়িত "ক্ষত
উত্তর রেল
উত্তর রেল ভারতীয় রেলের ১৭টি রেলওয়ে জোনের একটি। উত্তর রেলের সদরদপ্তর ভারতের জাতীয় রাজধানী অঞ্চল দিল্লীর নতুন দিল্লীতে অবস্থিত।
উত্তর রেল ভারতের ৯টি পুরনো জোনগুলির একটি, তথা ভারতের বৃহত্তম জোনগুরও একটি। ৬৮০৭ কিমি রেললাইন এই জেনের আওতাধীন। ভারতীয় রাজ্য জম্মু ও কাশ্মীর, পাঞ্জাব, হরিয়ানা, হিমাচল প্রদেশ, উত্তরাখণ্ড ও উত্তরপ্রদেশ এবং কেন্দ্রশাসিত অঞ্চলগুলির মধ্যে দিল্লী ও চণ্ডীগড়ের মধ্যে বিস্তৃত সমস্ত রেলপথ উত্তর রেল কর্তৃক পরিচালিত।
উক্ত জোনটি ১৪ এপ্রিল ১৯৫২ সালে ইংরেজ আমলের যোধপুর রেল, বিকানের রেল, পূর্ব পাঞ্জাব রেল এবং ইস্ট ইন্ডিয়ান রেলওয়ে কম্পানির তিনটি জোন একসাথে মিলিয়ে গঠিত। এই জেনে সর্বপ্রথম যাত্রী সহ রেলগাড়ি চালু হয় ৩ মার্চ ১৮৫৯ সালে এলাহাবাদ ও কানপুরের মধ্যে উত্তর রেলের অঞ্চলিক সদরদপ্তর দিল্লীর বড়োদ্রা হাউসে অবস্থিত। এই জোনেটি আবার ৫টি বিভাগে বিভক্ত যেগুলির দপ্তর আম্বালা, দিল্লী, ফিরোজপুর, লখনউ ও মুরাদাবাদে অবস্থিত।
রাজধানী নতুন দিল্লি এই রেল অঞ্চলের অধীন হওয়ায় এখানে সর্বাধিক সংখ্যায় শতাব্দী এক্সপ্রেস ট্রেন চলে।
উত্তর রেল (দ্ব্যর্থতা নিরসন)
উত্তর রেল বলতে বোঝাতে পারে:
উত্তর রেল (রাশিয়া)
সেভেরনায়া শেলেস্নায়া রেলওয়ে বা উত্তর রেল (Северная железная дорога; উচ্চারণ - "সেভেরনায়া শেলেস্নায়া দরোগা") হল রাশিয়ার রাজধানী মস্কো এবং আর্কানজেলস্কের মধ্যে সংযোগকারী রাশিয়ার পুরাতনতম রেল নেটওয়ার্কগুলির মধ্যে একটি; ১৮৭২ সালে এই রেলপথ প্রথম চালু করা হয়। এই রেল নেটওয়ার্কটি উত্তর মহাসাগরের-এর উপকূল বরাবর অবস্থিত। আর্কানজেলস্ক, কোমি, ভোলোগদা, কোস্ত্রোমা, ইয়ারোস্লাভ্‌ল, ,ল্‌ভানোভো, ও ভ্লাদিমির, প্রভৃতি রুশ ফেডারেশনভুক্ত ওবলাস্ট বা প্রশাসনিক অঞ্চল জুড়ে উক্ত রেলের বিস্তার।
উত্তর রাশিয়ায় রেলপথ স্থাপনের সূচনা বস্তুত ১৮৫৯ সালে। সে' সময়ই প্রস্তাবিত মস্কো-ইয়ারোস্লাভ্‌ল রেলপথের অংশ হিসেবে মস্কো থেকে ৭৫ কিলোমিটার উত্তরপূর্বে সেরগিয়েভ পসাদ্‌ পর্যন্ত রেলপথ স্থাপন শুরু হয়। ১৮৬২ থেকে এই পথে রেল চলাচল শুরু করে। সেই হিসেবে এই রেলপথটিই রাশিয়ার প্রাচীনতম রেলপথ। তবে বর্তমানে রেলপথের এই অংশটি আর উত্তর রেলের অংশ হিসেবে বিবেচিত হয় না। ১৯৫৯ সালে এই অংশটি মস্কো-ইয়ারোস্লাভ্‌ল রেলপথের অংশ হিসেবে রেলের মস্কো বিভাগের হাতে স্থানান্তরিত হয়। এই অংশটি বর্তমানে ট্রান্স সাইবেরিয়ান রেলওয়ের একটি অংশ। সেই হিসেবে ১৮৬৮ সালের সেপ্টেম্বরে কাজ শুরু করা "ইভানোভো-শুইয়া" অংশটিই বর্তমানে "উত্তর রেলের" প্রাচীনতম অংশ।
ঊনবিংশ শতাব্দীর শেষের দিকে যখন জারশাসিত রাশিয়ায় নতুন নতুন রেলপথ নির্মাণের উপর যথেষ্ট গুরুত্ব আরোপিত হয়, তার ফলশ্রুতিতে উত্তর রেলের একের পর এক শাখা এই সময় বিস্তার লাভ করে। ১৮৮৭ সালে নির্মিত হয় ইয়ারোস্লাভ্‌ল থেকে নেরেখ্‌তা হয়ে কোস্ত্রোমা পর্যন্ত শাখাটি; ১৮৯৪ সালে ভোলোগদা থেকে একেবারে উত্তরে উত্তর মহাসাগর উপকূলস্থ আর্কেনজেলস্ক পর্যন্ত রেলপথ নির্মাণ শুরু হয়, যা শেষপর্যন্ত ১৮৯৭ সালে সম্পন্ন হয়। ঐ ১৮৯৭ সালেই ভোলোগদা থেকে ইয়ারোস্লাভ্‌ল পর্যন্ত নির্মিত হয় আরএকটি ন্যারোগেজ লাইন (১৯১৬ সালে এই লাইনটি নর্মালগেজে রূপান্তরিত করা হয়)। ১৯০৭ সালের মধ্যেই ইউরোপীয় রাশিয়ার উত্তর অংশে বর্তমান "উত্তর রেলের" অন্তর্ভুক্ত অঞ্চলে প্রায় ২০০০ কিলোমিটার রেলপথ স্থাপিত হয়ে যায়।
সোভিয়েত আমলের প্রথম দিকে রুশ গৃহযুদ্ধের বছরগুলিতে মানুষ ও পণ্য পরিবহনের ক্ষেত্রে এই ইতোমধ্যেই সুবিস্তীর্ণ রেলপথটির গুরুত্ব অনুভূত হলেও সাথে সাথে এর আরও সম্প্রসারণের কাজ শুরু করা যায়নি। তবে ১৯৩৭ - ১৯৪২ সালে যুদ্ধের মধ্যেই এর আরও সম্প্রসারণ হয় এবং সুমেরু বৃত্তেরও উত্তরে প্রায় ১৫০০ কিলোমিটার বিস্তৃত পেচোরা রেল স্থাপিত হয় (শুরুতে অবশ্য এর নাম ছিল "উত্তর পেচোরা রেল")। এরফলে রেলপথে খনিশহর ভরকুতার সাথে মস্কোর সরাসরি যোগাযোগ স্থাপিত হয়। লেনিনগ্রাদে অবরোধের সময় উত্তর রাশিয়ার সাথে যোগাযোগের বিকল্প পথ হিসেবে এই রেলপথের গুরুত্ব সম্যক অনুভূত হয়। ১৯৬৭ সালে এই "পেচোরা রেল" "উত্তর রেলের" অন্তর্ভুক্ত হয়।
১৯২০ সাল থেকেই এই রেলপথের আংশিক বৈদ্যুতিকরণ শুরু হয়। দ্বিতীয় বিশ্বযুদ্ধের পর এই গতি ত্বরাণ্বিত হয়।
বর্তমানে এই রেল পাঁচটি আঞ্চলিক বিভাগে বিভক্ত ("আর্কানজেলস্ক", "ইয়ারোস্লাভ্‌ল", "সোলভিচেগোদস্ক", "সস্নোগোরস্ক" এবং "ভোলোগদা")। এই পাঁচটি আঞ্চলিক বিভাগের রেলপথের মিলিত দৈর্ঘ্য ৫৯৬০ কিলোমিটার। ২০০৮ সালে এই রেলে সর্বমোট কর্মীর সংখ্যা ছিল ৫৪,৪৫২ জন। ঐ বছরে "উত্তর রেল" মোট ৯৪ লক্ষ দূরগামী যাত্রী, ১ কোটি ৯২ লক্ষ লোকাল যাত্রী এবং ৬ কোটি ৯২ টন পণ্য পরিবহন করে।
দপ্তরিক তথ্যক্ষেত্র
অলিম্পিকে লাতভিয়া
লাতভিয়া প্রথম অলিম্পিক গেমসে অংশগ্রহণ করে ১৯২৪ সালে। ১৯৪০ সালে সোভিয়েত ইউনিয়ন দখল করে নেওয়ার পর থেকে লাতভিয়া সোভিয়েত ইউনিয়নের অংশ হিসাবে ১৯৪৮-১৯৮৮ গেমস পর্যন্ত অংশগ্রহণ করে। ১৯৯১ সালে সোভিয়েত ইউনিয়ন ভেঙে গেলে লাতভিয়া স্বাধীন দেশ হিসাবে ১৯৯২ সালের গ্রীষ্মকালীন ও শীতকালীন উভয় অলিম্পিক গেমসে অংশগ্রহণ করে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।
লাতভিয়ার ক্রীড়াবিদগণ গ্রীষ্মকালীন অলিম্পিকে মোট ১৯ টি এবং শীতকালীন অলিম্পিকে ৯ টি পদক জিতেছে।
হাফিজ জলন্ধরি
আবু আল-আসার হাফিজ জলন্ধরি () (১৪ জানুয়ারি ১৯০০ - ২১ ডিসেম্বর ১৯৮২) ছিলেন পাকিস্তানি উর্দু কবি। তিনি পাকিস্তানের জাতীয় সঙ্গীতের রচয়িতা। সংক্ষেপে তিনি হাফিজ জলন্ধরি নামে পরিচিত। পাকিস্তানের ডাক বিভাগ তার সম্মানে প্রকাশিত স্মারক ডাকটিকেটে এই নাম ব্যবহার করেছে।
হাফিজ জলন্ধরি ১৯০০ সালের ১৪ জানুয়ারি ব্রিটিশ ভারতের পাঞ্জাবে জন্মগ্রহণ করেন। তার বাবা শামসউদ্দিন ছিলেন কুরআনের হাফেজ। জলন্ধরি প্রথমে মসজিদের মক্তবে পড়াশোনা করেছেন। পরে তিনি স্থানীয় বিদ্যালয়ে ভর্তি হন। তিনি মাত্র সপ্তম শ্রেণী পর্যন্ত প্রাতিষ্ঠানিক শিক্ষা অর্জন করেছেন।
১৯৪৭ সালে পাকিস্তানের স্বাধীনতার পর তিনি লাহোর চলে আসেন
১৯২২ থেকে ১৯২৯ সাল পর্যন্ত হাফিজ জলন্ধরি কয়েকটি মাসিক পত্রিকার সম্পাদক হিসেবে কাজ করেছেন। এর মধ্যে রয়েছে "ননেহাল", "হাজার দাস্তান", "তেহজিব-এ-নিশওয়ান" এবং "মাখজিন"। ১৯৩৫ সালে তার প্রথম কবিতা সঙ্কলন প্রকাশিত হয়। দ্বিতীয় বিশ্বযুদ্ধের পর তিনি সঙ্গীত প্রচারণা বিভাগের পরিচালক হিসেবে কাজ করেছেন। এসময় তিনি লেখা গান জনপ্রিয়তা পায়।
হাফিজ জলন্ধরি পাকিস্তান আন্দোলনে সক্রিয়ভাবে অংশগ্রহণ করেছেন। এসময় তার রচনাসমূহ জনগণকে উদ্দীপিত করেছে। ১৯৪৮ সালে তিনি কাশ্মিরের স্বাধীনতার জন্য গঠিত বাহিনীতে যোগ দেন এবং আহত হন। তিনি কাশ্মিরি সঙ্গীত "ওয়াতান হামারা আজাদ কাশ্মির" রচনা করেছেন। ১৯৬৫ সালের ভারত-পাকিস্তান যুদ্ধের সময় তিনি অনেক দেশপ্রেমমূলক গান রচনা করেছেন।
তিনি রাষ্ট্রপতি আইয়ুব খানের উপদেষ্টা নিয়োগ পান। পরবর্তীতে পাকিস্তানের লেখক সংঘের পরিচালক হন।
জলন্ধরির রচিত "শাহনামা-এ-ইসলাম" তাকে ব্যাপক খ্যাতি এনে দেয়। এটি ফেরদৌসির শাহনামা মহাকাব্যের আদলে রচিত যাতে ইসলামের গৌরবোজ্জ্বল ইতিহাস কাব্য আকারে বর্ণিত হয়েছে। তিনি পাকিস্তানের জাতীয় সঙ্গীতের রচয়িতা।
হাফিজ জলন্ধরি ১৯৮২ সালের ২১ ডিসেম্বর পাকিস্তানের লাহোরে ইন্তেকাল করেন। তাকে লাহোরের মডেল টাউনে দাফন করা হয়। পরবর্তীতে লাহোরের মিনার-এ-পাকিস্তানের নিকটে নির্মিত সমাধিতে তার দেহাবশেষ স্থানান্তর করা হয়।হাফিজ জলন্ধরি ১৯৫২ সালে কওমি তারানা রচনা করেছেন। এটি পাকিস্তানের জাতীয় সঙ্গীত। এই সঙ্গীতের জন্য তিনি অধিক খ্যাত।
তার রচিত "শাহনামা-এ-ইসলাম" তাকে ব্যাপক খ্যাতি এনে দেয়। এতে ফেরদৌসির শাহনামার আদলে ইসলামের ইতিহাসের বর্ণনা দেয়া হয়েছে।
দক্ষিণায়নের দিন
দক্ষিণায়নের দিন প্রখ্যাত বাংলাদেশী ঔপন্যাসিক শওকত আলী রচিত একটি সমকালীন উপন্যাস। উপন্যাসটি ১৯৮৫ সালে প্রকশিত হয়। ৩২০ পৃষ্ঠার এই বইটিতে একটি মধ্যবিত্ত পরিবারের উত্থান, পতন, সংগ্রাম, ভালোবাসার সমন্বয়ে বহুস্তর জীবনের পূর্ণ রূপ তুলে ধরা হয়েছে। শওকত আলীর "দক্ষিণায়নের দিন", "কুলায় কালস্রোত" এবং "পূর্বরাত্রি পূর্বদিন" উপন্যাস তিনটি যথাক্রমে ১৯৭৬, ১৯৭৭, এবং ১৯৭৮ সালে সাপ্তাহিক বিচিত্রার ঈদ সংখ্যায় প্রকাশিত হয়। তিনটি উপন্যাসেই পাত্র পাত্রী একই হওয়ায় প্রকাশক ১৯৮৫ সালে এই ত্রয়ী উপন্যাসকে একত্রে "দক্ষিণায়নের দিন" নামে প্রকাশ করেন।
"দক্ষিণায়নের দিন" উপন্যাস অবলম্বনে "দক্ষিণায়নের দিন" নামক ধারাবাহিক নাটকটির চিত্রনাট্য লিখেছেন ও পরিচালনা করেছেন সাজ্জাদ সুমন। এতে অভিনয় করেছেন হুমায়ুন ফরীদি, শহীদুজ্জামান সেলিম, সুমাইয়া শিমু, আরমান পারভেজ মুরাদ, মৌসুমী বিশ্বাস প্রমুখ। নাটকটি এনটিভিতে প্রচারিত হত।
সঙ্গীত পরিচালক
সঙ্গীত পরিচালক () হলেন ঐ ব্যক্তি যিনি যন্ত্রসঙ্গীত দল, ব্যান্ড দল, চলচ্চিত্র, টেলিভিশন, বেতার, বিদ্যালয়, কলেজ বা অন্য কোন প্রতিষ্ঠানের গান পরিচালনা করে থাকেন। তিনি শুধুমাত্র গান পরিচালনার দায়িত্বে থাকেন, কোন দল বা প্রতিষ্ঠানের প্রধান কেউ নন।
যন্ত্রসঙ্গীতের ক্ষেত্রে সঙ্গীত পরিচালক বিশেষ ভূমিকা পালন করেন। যুক্তরাষ্ট্র, যুক্তরাজ্যসহ প্রায় সকল দেশেই একজন সঙ্গীত পরিচালক যন্ত্রসঙ্গীত পরিচালনা করে থাকেন। সঙ্গীত মঞ্চে ও অপেরায় সঙ্গীত পরিচালক সব কিছু পরিচালনার দায়িত্বে থাকেন। জর্জ জেল প্রথম ব্যক্তি যিনি ১৯৪৬ সালে যন্ত্রসঙ্গীতের সঙ্গীত পরিচালক হিসেবে দায়িত্ব পালন করেন।
চলচ্চিত্রের গান, বিশেষ করে উপমহাদেশের ভারত ও বাংলাদেশের চলচ্চিত্র শিল্পে, যেখানে চলচ্চিত্রে গান ব্যবহৃত হয়, সেসব ক্ষেত্রে সঙ্গীত পরিচালক বিদ্যমান থাকেন। চলচ্চিত্রে সঙ্গীত পরিচালক বিভিন্ন সঙ্গীত যন্ত্রাংশ ব্যবহার করে গান ধারণ করেন, ধারণকৃত গান পুনঃসংযোজন-বিয়োজন করেন।
টেলিভিশন ও বেতারের সঙ্গীত পরিচালক বা রেকর্ড প্রোডিউসার টেলিভিশন ও বেতারের জন্য গান ধারণ করেন। তারা টেলিভিশন ও বেতার কর্তৃপক্ষের সাথে আলচনা সাপেক্ষে কোন গান রেকর্ড করতে হবে কিনা, কখন কোন গান পরিবেশন করা হবে, কতোটুকু পরিবেশন করা হবে তা নির্ধারণ করেন ও সে অনুযায়ী কাজ করেন।
প্রিন্স রজার্স নেলসন
প্রিন্স রজার নেলসন (৭ জুন, ১৯৫৮ - ২১ এপ্রিল, ২০১৬) বিখ্যাত মার্কিন সঙ্গীতশিল্পী, গীতিকার, সুরকার, সঙ্গীত প্রযোজক সেই সাথে ছিলেন অভিনেতা।
এই সঙ্গীতশিল্পী তার শিল্প সাধনা, অভিনয় এবং কণ্ঠের জাদুকরী ছোঁয়ায় ছিলেন বিচিত্র। বিভিন্ন ধরনের গান যেমন ফানক, রক, রিদম এ্যান্ড ব্লুজ, ফোক একক, পপ সব ধরনের গান তিনি গেয়েছে। সারাবিশ্বে প্রায় ১০০ মিলিয়ন রেকর্ডস বিক্রয় হয়েছে আর তিনি হয়েছেন সর্বকালের সেরা ব্যবসা সফল সঙ্গীতশিল্পী। তিনি গ্র্যামি অ্যাওয়ার্ড, গোল্ডেন গ্লোব পুরস্কার ও একাডেমি পুরস্কারে ভূষিত হন। রক এন্ড রোল অব ফেইম ২০০৪ দিয়ে যাত্রা শুরু করেন। "রোলিং স্টোন" পত্রিকা প্রিন্স রজারকে সর্বকালের সেরা ১০০ জন শিল্পীর মধ্যে ২৭ তম অবস্থানে আসীন করে।
প্রিন্স জন্মেছিলেন মিনিয়াপোলিসে। শিশুকাল থেকেই সঙ্গীতে তার অদম্য আগ্রহ ছিল। ১৯৭৮ সালে মাত্র ১৮ বছর বয়সে ওয়ার্নার ব্রাদার্সের সহযোগে "ফর ইউ" অ্যালবাম বাজারে আসে।
ব্রিলুইন জোন
উল্টা ল্যাটিসের মধ্যকার সেই সকল k মানের সঞ্চার পথ হল ব্রিলুইন জোন যেগুলো ব্রাগ প্রতিফলন (ব্রাগের শর্ত 2k.G+G²=0) অনুসরণ করে৷দেখা যায় a বাহু বিশিষ্ট বর্গ ল্যাটিসের প্রথম ব্রিলুইন জোন হয় এমন একটি বর্গ যার এক বাহুর দৈর্ঘ্য 2π/a ৷
ত্রিমাত্রিক ঘন ল্যাটিসের ব্রিলুইন জোন গঠনে নিম্নের সমীকরনণটি ব্যবহৃত হয়
hk+kk+lk= -(π/a)(h²+k²+l²)
যেখানে a হল ঘনকের এক প্রান্তের দৈর্ঘ্য৷এক্ষেত্রে প্রথম ব্রিলুইন জোন হল একটি কিউব যার এক বাহুর দৈর্ঘ্য 2π/a ৷
অলিম্পিকে লিথুয়ানিয়া
লিথুয়ানিয়া ১৯১৮ সালে রুশ সাম্রাজ্য থেকে নিজেকে স্বাধীন ঘোষণা করার পর প্যারিসে অনুষ্ঠিত ১৯২৪ গ্রীষ্মকালীন অলিম্পিকে প্রথম অংশগ্রহণ করে। এবং শীতকালীন অলিম্পিকে প্রথম অংশগ্রহণ করে ১৯২৮ সালে। ১৯৪০ সালে সোভিয়েত ইউনিয়ন লিথুয়ানিয়া দখল করে নেয়। ১৯৫২ - ১৯৮৮ পর্যন্ত সকল গেমসে সোভিয়েত ইউনিয়নের অংশ হিসাবে অলিম্পিক গেমসে অংশগ্রহণ করেছিল। এ সময় লিথুয়ানীয় ক্রীড়াবিদগণ ৬০ টি পদক জিতেছিল।
১৯৯১ সালে সোভিয়েত ইউনিয়ন পতনের পর ১৯৯২ গেমস থেকে সকল গ্রীষ্মকালীন ও শীতকালীন গেমসে লিথুয়ানিয়া স্বাধীন দেশ হিসাবে প্রতিনিধিত্ব করে আসছে।
আজমির দরগাহ আক্রমণ
আজমির দরগাহ আক্রমণ (যা আজমির দরগাহ বিস্ফোট নামেও পরিচিত) সেই ঘটনাটি ২০০৭ সালের ১১ অক্টোবর রাজস্থানের বিখ্যাত সুফী দরবেশ মঈনুদ্দীন চিশতীরর দরগাহর বাহিরে ইফতার শুরুর ঠিক পরে ঘটে। তদন্তে প্রথমত সন্ত্রাসবাদী সংগঠন লস্কর এ তৈয়বার দিকে নজর দেওয়া হয়েছিলো, কিন্তু পরে তদন্তে জানা যায় যে আসলে এই বিস্ফোরণের পেছনে হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘ ও এর প্রমুখ শাখা সংগঠন অভিনব ভারত নামক কট্টরপন্থী সগঠনের হাত আছে। তদন্তে এও জান যায় যে ঘটনার পেছনে কংগ্রেসেরও বিভিন্ন বড় নেতাও জড়িত।
১১ অক্টোবর ২০০৭ সালে রাজস্থানের, খাজা মঈনুদ্দিন চিশতী (রঃ)-এর দরগাহ চত্বরেরর কিছুদূরেই ইফতাররত জনগণেরর মধ্যে টিফিন বাক্সের ভেতর বোমা রাখা হয়। এই বিস্ফোরণ তিন মানুষের জীবন কেড়েনেয় ও আরও সতেরো জন লোক জখম হন। পরে বিস্ফোরণ স্থাল থেকে পুলিশ কয়েকটি মোবাইল উদ্ধার করে। এর থেকে পুলিশের অণুমান যে বিস্ফোরণের জন্যে নিশ্চয় অধুনিক প্রকৌশল ব্যবহার করা হয়েছে।
তদন্তকারীরা এই বিস্ফারণের পেছনে পাকিস্তানেরর, লস্কর এ তৈয়বার উপর সন্দেহ করে। যার ফলে ভারতীয় গণমাধ্যমগুলি এই আক্রমণকে ভারতে বিস্তৃত সূফি মতবাদের বিরুদ্ধে ইসলামী কট্টরপন্থীদের আক্রমণ হিসেবে চিহ্নিত করে।
২২ অক্টোবর ২০১০, পাঁচ সন্দেহভাজন ভারতীয় সন্ত্রাস নির্মূলন স্কুয়াড কর্তৃক গেরেফতার হয়, তারা এই বিস্ফোরণের সাথে জড়িত ছিল। এই পাঁচ জনের চার জনই হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘের সাথে সংযুক্ত।
হাদিরা ইউনিয়ন
হাদিরা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার গোপালপুর উপজেলার অন্তর্গত। এটি টাঙ্গাইল শহরের ৫৬ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, হাদিরা ইউনিয়নের মোট জনসংখ্যা ৩২,৫৫১ জন। এই ইউনিয়নে মোট ঘরসংখ্যা ৮০৩৬ টি।
হাদিরা ইউনিয়নের গড় স্বাক্ষরতার হার শতকরা ৪৬.৬ ভাগ (পুরুষ-৪৯.২%, মহিলা-৪৪.১%)।
বিশ্বের প্রধান ধর্মগুলিতে গণেশ
বাণিজ্যিক ও সাংস্কৃতিক যোগাযোগের পরিপ্রেক্ষিতে ভারত ও হিন্দুধর্ম পূর্ব এশিয়া ও ভারতীয় উপমহাদেশের অনেক দেশের উপর প্রভাব বিস্তার করেছিল। এর ফলে অনেক হিন্দু দেবদেবীর পূজা বিদেশি রাষ্ট্রগুলিতে প্রচলিত হয়। এই দেবদেবীদের অন্যতম হলেন গণেশ। ভারতের বাইরে হিন্দুদের গণেশ পূজার মধ্যে আঞ্চলিক প্রভেদ দেখা যায়। প্রাচীন যুগের হিন্দু ধ্যানধারণাগুলির অনুসরণ আজও বিশ্বের প্রধান ধর্মগুলিতে লক্ষিত হয়।
গণেশ পূজার বিশেষ প্রচলন ছিল বহির্ভারতে বাণিজ্যে যাওয়া বণিক ও ব্যবসায়ীদের মধ্যে। মোটামুটি খ্রিস্টীয় ১০ম শতাব্দীর পর থেকে বিনিময়ের নতুন কার্যক্রম বিকশিত হয়, বাণিজ্য গিল্ডগুলি গড়ে ওঠে এবং মুদ্রাবিনিময়ের পুনরুজ্জীবন ঘটে। এই সময় থেকেই বণিক সমাজে গণেশ প্রধান দেবতা রূপে পূজিত হতে থাকেন। যে প্রাচীনতম লিপিতে গণেশকে অন্যান্য সকল দেবতার আগে আবাহন করা হয়েছে, সেটি ব্যবসায়ী সম্প্রদায়ের লেখ।
অধিকাংশ জৈন ধর্মাবলম্বী গণেশের পূজা করেন। তাঁদের বিশ্বাস, গণেশ কুবেরের কিছু কিছু দায়িত্ব পালন করেন। জৈন ধর্মাবলম্বীদের সঙ্গে বাণিজ্যের বিশেষ যোগ থাকায় তাঁদের কাছে গণেশ পূজার ধারণাটি বেশ গ্রহণযোগ্য হয়।
জৈনধর্মের আনুশাসনিক ধর্মশাস্ত্রে গণেশ পূজার কোনো উল্লেখ নেই। জৈন সাহিত্যে গণেশের প্রাচীনতম উল্লেখটি পাওয়া যায় হেমচন্দ্রের"অভিধানচিন্তামণি" গ্রন্থে (খ্রিস্টীয় ১২শ শতাব্দীর তৃতীয় পর্যায়)। এই গ্রন্থে গণেশের বিভিন্ন নাম উল্লিখিত হয়েছে। যেমন, হেরম্ব, গণবিঘ্নেশ ও বিনায়ক। এই গ্রন্থের বিবরণ অনুসারে, গণেশ গজানন, লম্বোদর, পরশুধারী ও মুষিকবাহন।
বর্ধমানসূরি রচিত শ্বেতাম্বর জৈন গ্রন্থ "আচারদিনকর" (১৪১২ খ্রিস্টাব্দ) অনুসারে, দেবতারাও কাঙ্ক্ষিত দ্রব্য অর্জনের জন্য গণপতিকে প্রসন্ন রাখেন। এই গ্রন্থে আরও বলা হয়েছে যে, যে কোনো শুভ অনুষ্ঠান ও নতুন কাজ শুরু করার আগে তাঁকে পূজা করা হয়। এই প্রথা এখনও শ্বেতাম্বর জৈন সম্প্রদায়ে বেশ জনপ্রিয়। এই গ্রন্থ থেকে গণপতি বিগ্রহ প্রতিষ্ঠার বিধিও পাওয়া যায়।
যদিও দিগম্বর ধর্মগ্রন্থগুলিতে গণেশের এই জনপ্রিয়তা দেখা যায় না। অধুনা ওড়িশার উদয়গিরি ও খণ্ডগিরি গুহাসমূহে খোদিত দুটি মধ্যযুগীয় মূর্তি এবং মথুরায় প্রাপ্ত একটি প্রাচীন মূর্তি ছাড়া কোনো দিগম্বর তীর্থস্থানে গণেশের মূর্তি নেই।
গণেশের যে প্রাচীনতম জৈন মূর্তিটি পাওয়া যায়, সেটি মথুরায় আবিষ্কৃত হয়েছে। এই মূর্তিতে গণেশের সঙ্গে জৈন যক্ষী অম্বিকাকে (গৌরীর জৈন নাম) দেখা যায়। এটি খ্রিস্টীয় ৯ম শতাব্দীর মূর্তি। রাজস্থান ও গুজরাতের জৈন মন্দিরগুলিতে গণেশের বিগ্রহ দেখা যায়। ১০ম শতাব্দীতে ঘনেরবে নির্মিত মহাবীর মন্দিরে এবং ১১শ শতাব্দীতে রাজস্থানের ওসিয়ানের জৈন মন্দিরে গণেশের মূর্তি দেখা যায়।
বৌদ্ধধর্মেও গণেশের উল্লেখ পাওয়া যায়। এই ধর্মে শুধুমাত্র বৌদ্ধ দেবতা বিনায়ক রূপেই গণেশের উল্লেখ নেই, বরং হিন্দু দেবতা রূপেও বিনায়কের উল্লেখ আছে। গুপ্ত যুগের শেষ পর্যায়ের বৌদ্ধ ভাস্কর্যে গণেশের মূর্তির সন্ধান পাওয়া যায়। বৌদ্ধ দেবতা রূপে বিনায়কের মূর্তিটি বেশিরভাগ ক্ষেত্রেই নৃত্যরত। এই রূপটির নাম ‘নৃত্য গণপতি’। উত্তর ভারতে এই রূপটি জনপ্রিয় ছিল। পরবর্তীকালে তা নেপালে গৃহীত হয় এবং তারও পরে তিব্বতে গৃহীত হয়। মালয় দ্বীপমালার চণ্ডী সুকুহ মন্দিরে নৃত্যরত গণেশের একটি মূর্তি দেখা যায়।
এ.এফ.এম. রেজাউল করিম সিদ্দিকী হত্যাকাণ্ড
এ.এফ.এম. রেজাউল করিম সিদ্দিকী হত্যাকাণ্ড সংঘটিত হয় ২০১৬ সালের এপ্রিল মাসের ২৩ তারিখ শনিবার সকাল ৭ টা ৪০ মিনিট সময়ে। বিশ্ববিদ্যালয়ে যাবার পথে নিজ বাড়ি থেকে প্রায় ৫০ গজ দূরে রাজশাহী শহরের শালবাগান বটতলা এলাকায় বাসের জন্য অপেক্ষারত অবস্থায় করিম সিদ্দিকীকে আততায়ীরা চাপাতির আঘাতে হত্যা করে।
এ.এফ.এম. রেজাউল করিম সিদ্দিকী ১৯৫৫ সালের ৭ জানুয়ারি পূর্ব পাকিস্তানের (বর্তমান বাংলাদেশ) রাজশাহী জেলার বাগমারা উপজেলায় জন্মগ্রহণ করেন। তার বাবা আবুল কাশেম প্রাথমিক শিক্ষা অধিদপ্তরের সহকারী পরিচালক ছিলেন। তিনি রাজশাহী কলেজিয়েট স্কুল থেকে ১৯৬৯ সালে মাধ্যমিক এবং রাজশাহী কলেজ থেকে ১৯৭২ সালে উচ্চ মাধ্যমিক পাশ করেন। এরপর ১৯৮০ সালে রাজশাহী বিশ্ববিদ্যালয়ের ইংরেজি বিভাগ থেকে স্নাতকোত্তর পাশ করেন তিনি। তিনি কর্মজীবন শুরু করেন সরকারি রাজেন্দ্র কলেজে ইংরেজি বিভাগের শিক্ষক হিসাবে। দেড় বছর সেখানে শিক্ষকতা করার পর যোগ দেন রাজশাহী বিশ্ববিদ্যালয়ের ইংরেজি বিভাগের প্রভাষক হিসাবে। একই বিভাগে তিনি ২০০১ সাল থেকে ২০০৪ সাল পর্যন্ত চেয়ারম্যানের দায়িত্ব পালন করেন।
রেজাউল করিম সিদ্দিকীর হত্যাকান্ডের ঘটনায় ২০১৬ সালের নভেম্বরে পুলিশের গোয়েন্দা বিভাগ (ডিবি) জেএমবির আট জনকে অভিযুক্ত করে চার্জশিট দেয়। দোষী সাব্যস্ত পাঁচ জনের মধ্যে শরীফুল ইসলাম এই মামলার প্রধান আসামী। চার্জশিটের তথ্য অনুযায়ী, শরিফুল নিজেই হত্যার পরিকল্পনা করেছিল। পুলিশের তথ্যানুযায়ী আটজনের মধ্যে তিনজন পুলিশের অভিযান ও বন্দুক যুদ্ধে মারা যায়। ২০১৮ সালের মে মাসে আদালত সিদ্দিকী হত্যা মামলায় ২ জনকে মৃত্যুদণ্ড ও ৩ জনকে যাবজ্জীবন দেন। মৃত্যুদণ্ডপ্রাপ্ত আসামীরা হলেন; রাবির ইংরেজি বিভাগের ছাত্র শরিফুল ইসলাম ও রাজশাহী পলিটেকনিকের ছাত্র মাশকাওয়াত হাসান সাকিব ওরফে আব্দুল্লাহ। যাবজ্জীবন কারাদণ্ডপ্রাপ্তরা হলেন রহমতউল্লাহ, আব্দুস সাত্তার ও রিপন তারা বিশ্ববিদ্যালয়ের শস্য বিজ্ঞান বিভাগের ছাত্র ছিলেন। এরা প্রত্যেকেই নিষিদ্ধ জঙ্গি সংগঠন জামাতুল মুজাহিদিন বাংলাদেশের (জেএমবি) সদস্য ছিলেন। মৃত্যদন্ডপ্রাপ্ত প্রধান আসামী শরীফুল রায় দেয়ার সময় পর্যন্ত পলাতক ছিলেন।
বাংলাদেশে ধর্মনিরপেক্ষদের উপর আক্রমণ
চুপ চুপ কে
চুপ চুপ কে হল ২০০৬ সালে মুক্তিপ্রাপ্ত প্রিয়দর্শন পরিচালিত ভারতীয় হিন্দী কমেডি চলচ্চিত্র৷ এতে মুখ্য চরিত্রে শাহিদ কাপুর ও কারিনা কাপুর (খান) অভিনয় করেছেন। এছাড়া এই চলচ্চিত্রে ওম পুরি, সুনীল শেঠী, অনুপম খের আরও অনেকে অভিনয় করেছেন। এটি একটি ব্যবসাসফল চলচ্চিত্র৷
জিতু গরীব দীননাথ মাস্টারমশাই এর হতভাগ্য অসফল পুত্র। সে যে সমস্ত ব্যবসায় হাত লাগায় তা ব্যর্থ হয়। বাজারে তার নামে প্রচুর দেনা। বাবার বন্ধুর মেয়ে প্রিয়াকে সে ছোটবেলা থেকে ভালবাসে কিন্তু প্রিয়ার বাবা জিতুকে পছন্দ করেননা। পাওনাদার দের হাত থেকে বাঁচতে সে নদীতে ঝাঁপ দিয়ে আত্মহত্যার চেষ্টা করে যাতে তার পিতা ইন্সুরেন্সের টাকা পেয়ে দেনা মেটাতে পারেন। কিন্তু জিতু জলে ডুবে মরেনা। অজ্ঞান অবস্থায় তাকে দুই মৎসব্যবসায়ী গান্ডিয়া আর তার শাকরেদ বান্টিয়া, উদ্ধার করে অনেক দূরের কোনো শহরে। তারা ভাবে জিতু বিরাট পয়সার মালিক। জিতু সব বুঝতে পেরে বোবা সেজে ওদের মধ্যেই বাস কর‍তে থাকে। গান্ডিয়ারও বাজারে প্রচুর দেনা। মুখ্য পাওনাদার হল গুজরাটি এক ব্যবসায়ী পরিবার। দেনা শোধ করতে না পেরে গুন্ডিয়া, বোবা সেজে থাকা জিতু ও শাকরেদ বান্টিয়াকে বন্ধক রেখে যায় গুজরাটি বাড়িতে। এই বাড়ির কর্তা মঙ্গলের একমাত্র বোন শ্রুতি সেও বোবা। সে বুঝতে পারে জিতু বোবা নয়। তাদের মধ্যে প্রেমের সম্পর্ক গড়ে ওঠে।
এই চলচিত্রের মিউজিক ডিরেক্টর ছিলেন হিমেশ রেশমিয়া৷ নিম্নে গানের তালিকা দেওয়া হল:
সারাওয়াক
সারাওয়াক (জাওয়াই - سراوق; উচ্চারণ - "সারাওয়াক") হল মালয়েশিয়ার একটি প্রদেশ। বোর্নিও দ্বীপে মালয়েশিয়ার যে দু'টি প্রদেশ অবস্থিত, তার অন্যতম সারাওয়াক (অন্যটি সাবা)। সারাওয়াক মালয়েশিয়ার বৃহত্তম প্রদেশ। এর অন্য নাম "বুমি কেনিয়ালাং", অর্থাৎ "ধনেশ পাখির দেশ" ("Land of Hornbills")। সারাওয়াকের প্রতীকও হল একটি গণ্ডার ধনেশ পাখি। এখানকার অধিবাসীদের ধর্মে এই পাখি যুদ্ধের প্রতীক হিসেবে চিহ্নিত।
সারাওয়াকের অবস্থান বোর্নিও দ্বীপের উত্তরপশ্চিম দিকে। এর উত্তরপূর্ব দিকে অবস্থিত এই দ্বীপে মালয়েশিয়ার অন্য প্রদেশ সাবা। এছাড়া এর উত্তরপূর্বে সমুদ্র উপকূলে অবস্থিত ছোট্ট দেশ ব্রুনেই'এর সুলতানশাহী। সারাওয়াকের উত্তর ও উত্তরপশ্চিমে দক্ষিণ চীনসাগর এবং দক্ষিণ ও দক্ষিণপূর্বে ইন্দোনেশিয়া।
১,২৪,৪৫০ বর্গকিলোমিটার বিস্তৃত এই প্রদেশ শুধু মালয়েশিয়ার বৃহত্তমই নয়, অনেক দিক থেকেই মালয়েশিয়ার অন্য সব প্রদেশ থেকে স্বতন্ত্র। এখানে এমন অনেক উপজাতির বাস, যাদের ভাষা, ধর্ম, কৃষ্টি-সংস্কৃতি, সবই মালয়েশিয়ার অন্য অংশের থেকে পৃথক। রাজধানী কুচিং'এর পাশ দিয়ে বহমান সারাওয়াক নদীর নাম থেকেই এই প্রদেশের নাম সারাওয়াক।
অলিম্পিকে মলদোভা
মলদোভা স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত মলদোভা সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
মলদোভার ক্রীড়াবিদগণ গ্রীষ্মকালীন অলিম্পিকে পাঁচটি ভিন্ন ক্রীড়ায় ৭ টি পদক জিতেছে। তবে শীতকালীন অলিম্পিক গেমসে এখনো কোন পদক জিততে পারেনি। মলদোভা যেসকল দেশ স্বর্ণ পদক জিতেনি তাদের মধ্যে তৃতীয় স্থানে (পুয়েট্রো রিকো ও ফিলিপাইনের পর) রয়েছে।
মলদোভার জাতীয় অলিম্পিক কমিটি ১৯৯১ সালে গঠিত হয় এবং ১৯৯৩ সালে আইওসির স্বীকৃতি লাভ করে।
অলিম্পিকে রাশিয়া
রাশিয়া আধুনিক অলিম্পিক গেমসের অধিকাংশ আসরেই বিভিন্ন সময় আলাদা আলাদা জাতি হিসাবে অংশগ্রহণ করেছে। প্রথম রুশ সাম্রাজ্যের অধীন ১৯০০ গেমসে অংশগ্রহণ করে। ১৯০৪ সালের গেমসে অংশগ্রহণ না করলেও ১৯০৮ এবং ১৯১২ গেমসে পুনরায় ফিরে আসে। ১৯১৭ সালে রুশ বিপ্লব সংঘটিত হয় এবং ১৯২২ সালে সোভিয়েত ইউনিয়ন গঠিত হয়। রাশিয়া সোভিয়েত ইউনিয়নের অধীন ১৯৫২ অলিম্পিকে প্রথম অংশগ্রহণ করে। ১৯৯১ সালে সোভিয়েত ইউনিয়নের পতন হলে রাশিয়া সমন্বিত দলের অংশ হিসাবে ১৯৯২ গেমসে অংশগ্রহণ করেছিল। রাশিয়া প্রথম স্বাধীনভভাবে অংশগ্রহণ করে ১৯৯৪ শীতকালীন অলিম্পিকে।
রাশিয়ার মস্কো ১৯৮০ গ্রীষ্মকালীন অলিম্পিক সোভিয়েত ইউনিয়ন হিসাবে এবং সোচি ২০১৪ শীতকালীন অলিম্পিকের স্বাগতিক ছিল।
রুশ ক্রীড়াবিদগণ গ্রীষ্মকালীন অলিম্পিকে ৩৭৯ টি পদক এবং শীতকালীন অলিম্পিক গেমসে ১২৪ টি পদক জিতেছে।
তেরে নাম
তেরে নাম (, , "In your name") হল ২০০৩ সালে মুক্তিপ্রাপ্ত ভারতীয় হিন্দী রোমান্টিক চলচ্চিত্র৷ এর পরিচালক সতীশ কৌশিক ৷ এতে প্রধান চরিত্রে সালমান খান ও ভূমিকা চাউলা অভিনয় করেছেন৷ . এটি ১৯৯৯ সালে মুক্তিপ্রাপ্ত তামিল মুভি সেতুর পুনঃনির্মাণ৷ .
এই মুভির কাহিনী সত্য ঘটনা অবলম্বনে রচিত৷.
শ্যালিকা
শ্যালিকা (ইংরেজি:) হল শ্যালকের স্ত্রীলিঙ্গ।এর মানে হল স্ত্রী এর বোন। সাধারণত বৌয়ের আপন বোনকেই বলা হয় শ্যালিকা বা শালী।
শ্যালিকা সংস্কৃত শব্দ, বাংলায় একে বলা হয় শালী। ইংরেজিতে বলা হয় । অর্থাত্‍ আইনগতভাবে বোন।এর দ্বারা বোঝা যায় যখন আইনানুযায়ী বিবাহ হয় তখন পরে শ্যালিকার সম্পর্ক সৃষ্টি হয়।
বিভিন্ন ভাষায় শ্যালিকাঃ
বিভিন্ন সমাজে শালী ও দুলাভাইকে বিভিন্ন দৃষ্টিভঙ্গিতে দেখা হয়ঃ
ইসলামী আইন অনুযায়ী দুলাভাই তার শালীকে বিবাহ করতে পারবে। তবে স্ত্রী বর্তমান থাকা যাবেনা। বিচ্ছেদ হতে হবে অবশ্যই, সে ক্ষেত্রে তালাক ডিভোর্স বা মৃত্যু উপলক্ষ হতে পারে। আর তাই তাদের পরস্পরকে পর্দা করা ফরজ
ছোট বোন এর মতন।
অলিম্পিকে তাজিকিস্তান
তাজিকিস্তান স্বাধীন দেশ হিসাবে প্রথম গ্রীষ্মকালীন অলিম্পিক গেমসে অংশগ্রহণ করে ১৯৯৬ সালে এবং শীতকালীন অলিম্পিক গেমসে অংশগ্রহণ করে ২০০২ সালে। তাজিকিস্তান তারপর থেকে সকল গেমসে প্রতিনিধি পাঠিয়ে আসছে। আন্দ্রেই ড্রাইজিন দেশের একমাত্র ক্রীড়া হিসাবে ২০০২, ২০০৬ ও ২০১০ শীতকালীন গেমসে প্রতিদ্বন্দ্বীতা করেছিলেন।
১৯৮৮ সালে পর্যন্ত তাজিকিস্তান সোভিয়েত ইউনিয়নের অংশ হয়ে অলিম্পিক গেমসে প্রতিনিধিত্ব করেছিল। সোভিয়েত ইউনিয়ন ভেঙে যাওয়ার পর ১৯২২ গেমসে সমন্বিত দলের অংশ হিসাবে অংশগ্রহণ করে।
তাজিক ক্রীড়াবিদগণ গ্রীষ্মকালীন অলিম্পিকে ৩ টি পদক জিতেছে। প্রথম পদক জিতে ২০০৮ গ্রীষ্মকালীন অলিম্পিকে জুডোতে পুরুষদের ৭৩ কেজি বিভাগে। শীতকালীন গেমসে এখনো কোন পদক জিততে পারেনি।
তাজিকিস্তানের জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে এটি আন্তর্জাতিক অলিম্পিক কমিটির স্বীকৃতি লাভ করে।
অ্যাম্বিয়ান্স
অ্যাম্বিয়ান্স সুইডেনের বিশিষ্ট চলচ্চিত্র পরিচালক অ্যান্ডার্স ওয়েবার্গ পরিচালিত; ৭২০ ঘণ্টা (৩০দিন)-এর দৈর্ঘ্য সহ চলচ্চিত্রটি হবে বিশ্বের সবচেয়ে বেশী স্থায়িত্ব সম্পন্ন নির্বাক চলচ্চিত্র। এই চলচ্চিত্রটিই হবে পরিচালক অ্যান্ডার্স ওয়েবার্গ পরিচালিত অন্তিম চলচ্চিত্র।
অম্বিয়ান্স চলচ্চিত্রটি আংশিকভাবে ১৯৫৭ সালে মুক্তিপ্রাপ্ত দ্য সেভেন্থ সিল চলচ্চিত্রের চেস খেলার উপর ভিত্তি করে তৈরি হয়েছে। পিরিচালক অ্যান্ডার্স চলচ্চিত্রটিকে "চলন্ত ছবির সাথে অতিবাহিত শিল্পীর সময় বিমূর্ত অ-রৈখিক আখ্যান সারসংক্ষেপ" হিসেবে চিত্রিত করবেন বলে জানিয়েছেন।
পরিচালক ওয়েবার্গ পুরনো ও ক্লাসিক বোয়ের পুনঃনির্মাণের বিরুদ্ধে অ্যাম্বিয়ান্স চলচ্চিত্রটি তৈরি করছেন। চলচ্চিত্রটি একটি অংশ সুইডেনের একটি সমুদ্রসৈকতে চিত্রায়িত করা হয়েছে যেখানে দ্য সেভেন্থ সিল বোয়টিরও চিত্রায়ন করা হয়।
২০১৬ সালে পরিচালক জানায় যে বোয়ের ৪০০ ঘণ্টা চিত্রায়ন সফল হয়েছে। ২০১৪ সালে বোয়টির ৭২ মিনিটের একটি ট্রেলারের মুক্তি দেওয়া হয়।
২০১৬ সালে বোয়ের ২০ ঘণ্টা স্থায়িত্ব সম্পন্ন ট্রেলার রিলিজ করা হয়।
২০১৮ সাল পর্যন্ত বোয়ের একটি ৭২ ঘণ্টা সময়ের ভিডিও মুক্ত করা হবে। এবং শেষে ২০২০ সালের ৩১ ডিসেম্বর পূর্ণ দৈর্ঘ্য চলচ্চিত্রটি সারা পৃথিবী জুড়ে প্রদর্শিত হবে।
২০০৪ আইসিসি পুরস্কার
২০০৪ আইসিসি পুরস্কার ৭ সেপ্টেম্বর ২০০৪ সালে আলেকজান্দ্রা প্যালেস, লন্ডনে অনুষ্ঠিত হয়েছিলো। এভাবে আইসিসি পুরস্কার ২০০৪ সালে প্রথম দেওয়া হয়। যার উদ্দেশ্য ছিল আগের বছরের সেরা ব্যক্তি এবং দলের পারফরমেন্সকে স্বীকৃতি দেওয়া।
বিজয়ী: রাহুল দ্রাবিড় (ভারত)
দ্রাবিড় ২০০৩-০৪ পারফরমেন্স: 
টেস্ট ম্যাচ: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ 
ওয়ানডে ম্যাচ: ৩০ ম্যাচ, ৯৬০ রান, ১x১০০, ৮x৫০, ১৫ ক্যাচ, ৪টি স্ট্যাম্পিং
মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)
বিজয়ী: রাহুল দ্রাবিড় (ভারত) (২০০৩-০৪ পারফরমেন্স: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ)
মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)
বিজয়ী: এন্ড্রু ফ্লিনটফ (ইংল্যান্ড) 
মনোনীত: স্টিফেন ফ্লেমিং (নিউজিল্যান্ড), ড্যানিয়েল ভেট্টোরি (নিউজিল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), অ্যান্ড্রু সাইমন্ডস (অস্ট্রেলিয়া), জ্যাক ক্যালিস (দক্ষিণ আফ্রিকা), শন পোলক (দক্ষিণ আফ্রিকা), ক্রিস গেইল (ওয়েস্ট ইন্ডিজ), ভিভিএস লক্ষ্মণ (ভারত), শচীন টেন্ডুলকার (ভারত), মুত্তিয়া মুরালিধরন (শ্রীলঙ্কা), চামিন্দা ভাস (শ্রীলঙ্কা), আব্দুর রাজ্জাক (পাকিস্তান), হিথ স্ট্রিক (জিম্বাবুয়ে)
বিজয়ী: ইরফান পাঠান (ভারত) 
মনোনীত: টিনো বেস্ট (ওয়েস্ট ইন্ডিজ), ডেভন স্মিথ (ওয়েস্ট ইন্ডিজ), মাইকেল ক্লার্ক (অস্ট্রেলিয়া), ইমরান ফরহাত (পাকিস্তান), উমর গুল (পাকিস্তান), ইয়াসির হামিদ (পাকিস্তান), হামিশ মার্শাল (নিউজিল্যান্ড)
সাইমন টাওফেল (অস্ট্রেলিয়া)
নিউজিল্যান্ড
অন্যান্য স্পন্সর এবং অংশীদার
মাগুরা টেকনিক্যাল স্কুল ও কলেজ
মাগুরা টেকনিক্যাল স্কুল ও কলেজ (ইংরেজী: Magura Technical School & College) ১৯৬৫ সালে ভোকেশনাল ট্রেনিং ইনস্টিটিউট (ভিটিআই) নামে প্রতিষ্ঠিত।
প্রতিষ্ঠানটি ২৯ ডিসেম্বর ২০০৩ সালে সরকারী ঘোষণা অনুসারে মাগুরা টেকনিক্যাল স্কুল ও কলেজ, মাগুরা নামকরণ করা হয়।
প্রতিষ্ঠানটি মাগুরা জেলা শহরের প্রাণকেন্দ্রে জেলা প্রশাসকের কার্যালয়ের অনতি দূরে জেলা সদর হাসপাতাল এবং পি.টি.আই এর মাঝখানে ঢাকা-যশোর-কুষ্টিয়া মহাসড়কের দক্ষিণ পার্শ্বে সবুজ গাছপালায় সমৃদ্ধ মনোরম পরিবেশে অবস্থিত।
বর্তমানে দক্ষ, অভিজ্ঞ, সুশিক্ষিত শিক্ষকমন্ডলী দ্বারা প্রতিষ্ঠানের শিক্ষা কার্যক্রম পরিচালিত হচ্ছে। প্রথম ও দ্বিতীয় শিফটে এস.এস.সি (ভোকেশনাল) ও এইচ.এস.সি (ভোকেশনাল) কোর্স চালু আছে।সেই সংগে বৈকালিন কম্পিউটার কোর্স চালু করা হয়েছে। সম্পত্তি ডিপ্লোমা কোর্স চালু হয়েছে। নবম, দশম, একাদশ, দ্বাদশ এবং ডিপ্লোমা ইন ইন্জিনিয়ারিং শ্রেণীতে প্রায় ৯৫০ জন ছাত্র-ছাত্রী অধ্যয়নরত আছে।
চারটি টেকনোলজির উপর সার্টিফিকেক কোর্সে ২ বছর মেয়াদী এস.ইস.সি (ভোকেশনাল) এবং এইচ.এস.সি (ভোকেশনাল) কোর্স চালু রয়েছে।
সেই সঙ্গে একটি ছয় মাস মেয়াদী কম্পিউটার ডিগ্রী কোর্স চালু হয়।
২০১৬ সালে নতুন করে ৪ বছর মেয়াদী ডিপ্লোমা ইন ইন্জিনিয়ারিং কোর্সে দুইটি টেকনোলজি চালু হয়।
সার্টিফিকেক কোর্স
ডিপ্লোমা ইন ইন্জিনিয়ারিং কোর্স
ডিগ্রি কোর্সমাগুরা টেকনিক্যাল স্কুল ও কলেজ
রূপান্তরিত লিঙ্গ
রূপান্তরিত লিঙ্গ-এর ব্যক্তিবর্গ () হল সেসব ব্যক্তি যাদের এমন একটি নিজস্ব যৌন পরিচয় বা যৌন অভিব্যক্তি রয়েছে, যা তাদের জন্মগত যৌনতা হতে ভিন্ন। রূপান্তরিত লিঙ্গের ব্যক্তিবর্গ যদি তাদের যৌনতা পরিবর্তন করতে ডাক্তারি সাহায্য কামনা করে তবে তাদেরকে অনেকসময় "রূপান্তরকামী" নামে ডাকা হয়। 'এছাড়াও "রূপান্তরিত লিঙ্গ" একটি শ্রেণিগত পরিভাষা: যাতে এমন ব্যক্তিদেরও জগ করা হয় যাদের যৌন পরিচয় তাদের জন্মগত যৌনতার "বিপরীত" (রূপান্তরকামী পুরুষ বা রূপান্তরকামী নারী), এছাড়াও এতে এমন শ্রেণীও অন্তর্ভুক্ত হয় যারা স্পষ্টভাবে নারীসুলভ বা পুরুষসুলভ নয় (জেন্ডারক্যুয়্যার বা বিচিত্রলিঙ্গ, যেমন দ্বৈতলিঙ্গ, সর্বলিঙ্গ, লিঙ্গতরল, বা অলিঙ্গ)। রূপান্তরিত লিঙ্গের অন্যান্য সংজ্ঞার মধ্যে তৃতীয় লিঙ্গের ব্যক্তিবর্গও অন্তর্ভুক্ত থাকে অথবা রূপান্তরিত লিঙ্গকে তৃতীয় লিঙ্গ হিসেবে সংজ্ঞায়িত করা হয়। তবে মাঝে মাঝে, বিস্তৃত পরিভাষায় রূপান্তরিত লিঙ্গ বোঝাতে ক্রস-ড্রেসার বা বিপরীত লিঙ্গের পোশাক পরিধানকারীদেরকেও বোঝানো হয়, তাদের যৌন পরিচয় যাই হোক না কেন।
চিকিৎসার পরিভাষায়, রূপান্তরিত লিঙ্গ ধারণ করা একটি স্বাধীন যৌন অভিমুখিতা: রূপান্তরিত লিঙ্গের ব্যক্তিবর্গ বিপরীতকামী, সমকামী, উভকামী বা নিষ্কামী ইত্যাদি হিসেবে চিহ্নিত হতে পারেন., অথবা প্রচলিত যৌন অভিমুখিতার তকমাকে বেঠিক বা অপ্রযোজ্যও মনে করতে পারেন। পাশাপাশি, "রূপান্তরিত লিঙ্গ" পরিভাষাটি "আন্তঃলিঙ্গ" হতে সম্পূর্ণ আলাদা, যার দ্বারা এমন ব্যক্তিবর্গকে বোঝানো হয় যারা জন্মগতভাবে এমন বৈশিষ্ট্যের অধিকারী যা পুরুষ বা নারীর দৈহিক যৌন বৈশিষ্ট্য হতে আলাদা।
অলিম্পিকে ইউক্রেন
ইউক্রেন স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে এবং তারপর থেকে প্রত্যেক গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে। ওকসানা বাইউল হলেন প্রথম স্বর্ণ পদক বিজয়ী ইউক্রেনীয় ক্রীড়াবিদ।
স্বাধীনতার পূর্বে ইউক্রেন, ১৯০০-১৯১২ গেমস রুশ সাম্রাজ্যের অধীন, ১৯৫২-১৯৮৮ গেমস সোভিয়েত ইউনয়নের অধীন এবং সোভিয়েত ইউনিয়নের পতনের পর ১৯৯২ গেমসে সমন্বিত দলের অধীনে অলিম্পিক গেমসে প্রতিনিধিত্ব করেছে। তাতিয়ানা গুতসু হলেন ১৯৯২ সমন্বিত দলের সবচেয়ে সেরা ক্রীড়াবিদ।
ইউক্রেনীয় ক্রীড়াবিদগণ গ্রীষ্মকালীন অলিম্পিকে ১১৫ টি পদক এবং শীতকালীন অলিম্পিকে ৭ টি পদক জিতেছে। সবচেয়ে বেশি পদক জিতেছে গ্রীষ্মকালীন জিমন্যাস্টিকসে এবং শীতকালীন বায়াথলনে। ইউক্রেন শীর্ষ পদক অর্জনকারী দেশসমূহের মধ্যে একটি।
ন্যাশনাল অলিম্পিক কমিটি অব ইউক্রেন ১৯৯০ সালে গঠিত হলেও আন্তর্জাতিক অলিম্পিক কমিটি আইওসির স্বীকৃতি পায় ১৯৯৩ সালে।
সারাওয়াক নদী
সারাওয়াক নদী (মালয় - "সুঙ্গাই সারাওয়াক") হল বোর্নিও দ্বীপের সারাওয়াকের মধ্য দিয়ে প্রবাহিত একটি নদী। বোর্নিও দ্বীপের মধ্যস্থলে কাপুয়াস পর্বতমালায় উৎপন্ন এই নদীটি দৈর্ঘ্যে প্রায় ২১৭ কিলোমিটার (১৩০ মাইল); এর দু'টি উপনদী হল সারাওয়াক কিরি ও সারাওয়াক কানান। মালয়েশিয়ার সারাওয়াক প্রদেশের দক্ষিণপশ্চিমাঞ্চলের অধিবাসীদের কাছে জলের অত্যন্ত গুরুত্বপূর্ণ উৎস এই নদী। সারাওয়াক প্রদেশের রাজধানী কুচিং এই নদীর তীরেই অবস্থিত। নানাধরণের জলক্রীড়া, যেমন বাৎসরিক ক্রীড়ানুষ্ঠান সারাওয়াক রেগাতা এই নদীকে ঘিরেই আয়োজিত হয়। সারা পৃথিবী থেকে এই অনুষ্ঠান পর্যটকদের আকর্ষণ করে থাকে।
সারাওয়াক প্রদেশের গভর্নর "ইয়াং দি-পেরতুয়া নেগেরি, সারাওয়াক"-এর সরকারি বাসভবন "আস্তানা" এই নদীর তীরেই অবস্থিত। এছাড়াও সারাওয়াক প্রদেশের নতুন বিধানসভা ভবন ও ১৮৭৯ সালে শ্বেতরাজাদের আমলে তৈরি ঐতিহাসিক দুর্গ ফোর্ট মার্গেরিটাও এই নদীর উত্তর তীরে অবস্থিত।
বৈশ্বিক বিপাসনা বুদ্ধমন্দির
বৈশ্বিক বিপাসনা বুদ্ধমন্দির মুম্বাইয়ের উত্তর-পশ্চিমে বোরিবালির, গোরাইতে অবস্থিত একটি বুদ্ধমন্দির ও ধ্যানাগার। এর নির্মাণকাজ ২০০০ সালে শুরু হয় এবং ২০০৮ সালে নির্মাণ সম্পূর্ণ হয়। ভারতের রাষ্ট্রপতি প্রতিভা দেবী সিং পাতিল, এই বুদ্ধমন্দিটির শুভ-উদ্বধন করেন ৮ ফেব্রুয়ারি ২০০৯ সালে। এটি আরব সাগর ও গোরাই খাড়ির মাঝের দানকৃত জমিতে নির্মাণ করা হয়েছে। বুদ্ধমন্দিরটি মায়ানমারের ঐতিহ্যবাহী বুদ্ধমন্দির রেঙ্গুনের সয়েডসগোন বুদ্ধমন্দিরের আদলে নির্মিত।
অলিম্পিকে উজবেকিস্তান
উজবেকিস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত উজবেকিস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
উজবেক ক্রীড়াবিদগণ গ্রীষ্মকালীন গেমসে সর্বমোট ২০টি পদক এবং শীতকালীন গেমসে ১টি মাত্র পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে।
উজবেকিস্তানের জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে আইওসির স্বীকৃতি লাভ করে।
ব্রাহ্মনবাড়ীয়া পলিটেকনিক ইন্সটিটিউট
ব্রাহ্মনবাড়ীয়া পলিটেকনিক ইন্সটিটিউট বাংলাদেশের কয়েকটি নতুন পলিটেকনিক ইনস্টিটিউটসমূহের মধ্যে একটি।
ইসলামপুর, বিজয়নগর, ব্রাহ্মনবাড়ীয়া (৩২৩৪) বাংলাদেশ
অত্র প্রতিষ্ঠানের ক্যাম্পাস কোলাহল এবং ধুমপান মুক্ত।
এখানে বাংলাদেশ ছাত্রলীগ, জাতীয়তাবাদী ছাত্রদল, বাংলাদেশ ইসলামী ছাত্রশিবির ও ক্বওমীপন্থী ছাত্রসংগঠন তাদের কর্মকাণ্ড পরিচালনা করছে।
আইএনএস কলকাতা (ডি৬৩)
আইএনএস কলকাতা হল কলকাতা শ্রেনির থ্রেসল গাইডেড মিসাইল যুক্ত ডেস্টয়ার যুদ্ধ জাহাজ। ২০০৩ সালে এই যুদ্ধ জাহাজ নির্মাণের কথা থাকলেও লাল ফিতার ফাঁষে পড়ে নির্মাণ বিলম্ব হয় এবং ২০০৬ সালে জাহাজটির নির্মাণ শুরু হয়। এরপর ২০১৪ সালের ১০ই জুলাই জাহাজটির পরিক্ষা মূলক যাত্রা শুরু হয় এবং ১৬ই আগস্ট ২০১৪ সালে ভারতের প্রধানমন্ত্রী, নরেন্দ্র মোদী আইএনএস কলকাত যুদ্ধ জাহাজটি ভারতীয় নৌ বাহিনীর অন্তর্ভুক্ত করেন।
জাহাজটি নির্মাণ করেছে মাজাগাঁয় ডক লিমিটেট এবং ডিজাইন করেছে নেভি ডিজাইন ব্যুরো। জাহাজটির নির্মাণ কৌশল এতই উন্নত যে দূরে অন্য জাহাজ থেকে মনে হবে এটি মাছ ধরা টলার। জাহাজটি ১৬৩ মিটার লম্বা ও ১৭ মিটার চওড়া। এটি একটি ডুবজাহাজ প্রতিরোধী ও ১৬টি মিসাইল ছুড়তে সক্ষম যুদ্ধ জাহাজ। জাহাজটিতে ইউক্রেন থেকে আনা ২টি ডিজেল ইঞ্জিন, ২টি গ্যাস টার্বাইন ও ২টি জেনেরেটর রয়েছে। জাহাজটির গতি ৩০ নটিকাল কিমি (৫৬ কিমি/ঘণ্টা) এবং এর রেঞ্জ ৮০০ নটিকাল কিমি বা ১৫০০ কিমি।
এই যুদ্ধ জাহাজটিতে ব্যবহৃত রাডারটি (MF-STAR-AESA) ইসরায়েলে তৈরি। রাডারটির চারদিকে চারটি প্যনেল বর্তমান; ফলে এটি ৩৬০ ডিগ্রি নজর রাখতে সক্ষম। রাডারটি এস ব্যনড সংকেত বিশ্লেষনে সক্ষম যা প্রধানত কৃত্রিম উপগ্রহের সঙ্গে যোগাযোগে ব্যবহৃত হয়। রাডারটির রেঞ্জ ২৫০ কিমি। প্রযুক্তিটি এক সঙ্গে ২৪টি সংকেত বুঝতে ও ১৬টি মিসাইল ছুড়তে সক্ষম।
জাহাজটিতে দেশীয় প্রযুক্তিতে তৈরি ডুবজাহাজ ধ্বংসকারী ব্যবস্থা রয়েছে। এটি জলের নিচে এক সঙ্গে ৮টি লক্ষ্য শনাক্ত করতে সক্ষম ও ৪টি টর্পেড ছুড়তে সক্ষম।
জাহাজটি থেকে ব্রাহ্মোস ক্ষেপণাস্ত্র ও বারাক ৮ ছুড়তে সক্ষম।
মুম্বই উপনগরীয় রেল
মুম্বাই উপনগরীয় রেল ভারতের, মুম্বাই মহানগরীর স্থানীয় সার্বজনিক পরিবহন ব্যবস্থা। মুম্বাই উপনগরীয় রেল পরিচালনা করে ভারতীয় রেলের, মধ্য ও পশ্চিম রেল বিভাগ। এই উপনগরীয় রেলের সর্বমোট দৈর্ঘ্য , যেখানে প্রয় ২৩৪২টি ট্রেন দৈনিক ৭.৫ মিলিয়ন যাত্রী পরিবহন করে; এই হিসেবে বার্ষিক যাত্রী পরিবহন সাংখ্য প্রায় ২.৬৪ বিলিয়ন। মুম্বাই উপনগরীয় রেল, ভারতের বৃহত্তম তথা বিশ্বের গুরুত্বপূর্ণ উপনগরীয় রেলগুলির একটি।
মুম্বাই উপনগরীয় রেলের ইতিহাস অনেক পুরনো। কারণ, দক্ষিণ এশিয়ায় ব্রিটিশ কর্তৃক প্রথম ১৮৫৩ সালের ১৬ এপ্রিল তারিখে প্রথম ট্রেন চালিত হয় বোরি বন্দর (বর্তমান ছত্রপতি শিবাজী টার্মিনাস) থেকে থানে পর্যন্ত। মুম্বাই উপনগরীয় রেল তারই একটি প্রশাখা।
মুম্বাই উপনগরীয় রেল মোট আঠ বার সন্ত্রাসী আক্রমণের সামনা করেছে। এবং এর ফলে প্রায় ৩৬৮ জন মানুষ মারা গেছে বলে ধারণা করা হয়।
মুম্বাই উপনগরীয় রেল বলিউডের অনেক বয়ে দেখানো হয়েছে। তবে কিছু বোয়ে উল্লেখ্য ভাবে দেখানো হয়েছে তরা মধ্যে "অগ্নিপথ", "দাবাঙ্গ", "গ্যাংস অব ওয়াসেপুর", "লাইফ ইন অ্য মেট্রো", "ঘনচক্কর", "কাই পো চে", "O Kadhal Kanmani", "ওয়ান্স অাপন অ্যা টাইম ইন মুম্বাই দোবারা", "রাজ্জো", "রা. ওয়ান", "তালাইভা" ও "ইয়ে জওয়ানী হ্যাই দিওয়ানী" ইত্যাদি
অলিম্পিকে জিম্বাবুয়ে
জিম্বাবুয়ে বর্তমান নামে অলিম্পিক গেমসে প্রথম অংশগ্রহণ করে ১৯৮০ সালে এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসছে। এরপূর্বে ১৯২৮, ১৯৬০ ও ১৯৬৩ গেমসে রোডেশিয়া নামে অংশগ্রহণ করেছিল। রাশিয়ার সোচিতে অনুষ্ঠিত ২০১৪ শীতকালীন গেমসের মাধ্যমে শীতকালীন অলিম্পিকে জিম্বাবুয়ের অভিষেক হয়।
জিম্বাবুয়ের ক্রীড়াবিদগণ দুটি ক্রীড়ায় তিনটি স্বর্ণ সহ মোট আটটি পদক জিতেছে। একটি মাত্র শীতকালীন গেমসে অংশগ্রহণ করলেও কোন পদক জিতেনি। কিরস্তি কভেন্টারি একাই ২০০৪ ও ২০০৮ গেমসে ৭টি পদক জিতেছে। ১৯৮০ গেমসে বিশ্বকে তাক লাগিয়ে দিয়ে মহিলাদের ফিল্ড হকিতে স্বর্ণ জিতেছিল জিম্বাবুয়ে।
জিম্বাবুয়ের জাতীয় অলিম্পিক কমিটি ১৯৩৫ সালে গঠিত হয় এবং ১৯৮০ সালে আন্তর্জাতিক অলিম্পিক কমিটি আইওসির স্বীকৃতি পায়।